Komisijas paziņojums Padomei par sarunām saistībā ar protokolu Apvienoto Nāciju Organizācijas Vispārējā konvencijā par klimata pārmaiņām un grozījumu Kioto protokolā /* COM/2009/0249 galīgā redakcija */





[pic] | EIROPAS KOPIENU KOMISIJA | Briselē, 20.5.2009 COM(2009) 249 galīgā redakcija KOMISIJAS PAZIŅOJUMS PADOMEI par sarunām saistībā ar protokolu Apvienoto Nāciju Organizācijas Vispārējā konvencijā par klimata pārmaiņām un grozījumu Kioto protokolā KOMISIJAS PAZIŅOJUMS PADOMEI par sarunām saistībā ar protokolu Apvienoto Nāciju Organizācijas Vispārējā konvencijā par klimata pārmaiņām un grozījumu Kioto protokolā Sarunas par turpmākajiem starptautiskajiem noteikumiem attiecībā uz klimatu notiek vienlaikus divās darba grupās, kas izveidotas atbilstīgi Apvienoto Nāciju Organizācijas Konvencijai par klimata pārmaiņām ( UNFCCC ) un Kioto protokolam, – Īpašā darba grupā par ilgtermiņa sadarbību atbilstīgi konvencijai (AWG-LCA), un Īpašā darba grupā par turpmākajām saistībām attiecībā uz Kioto protokola I pielikuma Pusēm AWG-KP). Kopiena un dalībvalstis ir apņēmušās noslēgt globālu un visaptverošu nolīgumu par klimata pārmaiņām Kopenhāgenā 2009. gada decembrī. Šādam nolīgumam var būt dažādas juridiskās formas. Piemēram, tas varētu būt visaptverošs Kioto protokola grozījums vai jauns Protokols ANO Konvencijā par klimata pārmaiņām. Iespējams ir arī juridiski saistošu un tādu, kas neuzliek nekādas saistības, instrumentu kopums. Lai Kopenhāgenā varētu pieņemt juridiski saistošu nolīgumu, ir jāizpilda procedūras prasības. Jebkura ierosinātā protokola vai grozījuma teksts Pusei ir jāiesniedz vismaz sešus mēnešus pirms Kopenhāgenas sanāksmes ("6 mēnešu noteikums"). Aprīļa beigās UNFCCC sekretariāts saņēma projektu ar Pušu iesniegtajiem priekšlikumiem. Viens no priekšlikumiem, ko iesniegusi Japāna, ir priekšlikums par jaunu Protokolu ANO Konvencijā par klimata pārmaiņām, un tas atbilst minētās konvencijas 6 mēnešu noteikumam. Līdz ar to ir iespējams Kopenhāgenā pieņemt jaunu Protokolu Konvencijai. Līdz šim citi oficiāli priekšlikumi par Kioto protokolu nav saņemti. Lai nodrošinātu to, ka arī minētā Protokola visaptverošais grozījums varētu tikt pieņemts, Komisija ierosina, gadījumā ja nav atbilstošu priekšlikumu no citam Pusēm, nākamajā 8. Īpašās darba grupas par ilgtermiņa sadarbību atbilstīgi konvencijai (2009. gada 1.–12. jūnijs) sanāksmē veikt turpmāk minēto: 1. Kopiena un dalībvalstis ierosina visaptverošu grozījumu Kioto protokolā, kas jāpieņem COP15 Kopenhāgenā, saskaņā ar Kioto protokola 20. pantu; 2. ierosinātā grozījumā varētu iekļaut jaunākos sarunu tekstus, ko iesniedz Īpašās darba grupas par ilgtermiņa sadarbību atbilstīgi konvencijai priekšsēdētājs, un jaunākos priekšlikumus, ko UNFCCC Sekretariātam nosūtījusi Kopiena un dalībvalstis; 3. Kopiena un dalībvalstis paziņo, ka priekšlikums ir iesniegts, lai izpildītu procedūras prasības saistībā ar jauno protokolu un grozījumu, kas jāpieņem COP15 , un priekšlikums neskar to galīgo nostāju sarunās. Kopienai un dalībvalstīm cieši jāsadarbojas COP15 sanāksmēs un sagatavošanās sanāksmēs, lai nodrošinātu to, ka jebkurš juridiskais instruments, ko pieņem COP15 , atbilst mērķiem, kas izklāstīti Padomes secinājumos, kuri pieņemti 2009. gada 3. martā, un turpmāk pieņemtajos secinājumos saistībā ar COP15 .